Komission asetus N:o 474/67/ETY, annettu 21 päivänä elokuuta 1967, riisin ja rikkoutuneiden riisinjyvien vientituen ennakolta vahvistamisesta



Virallinen lehti nro 204 , 24/08/1967 s. 0020 - 0021

Suomenk. erityispainos Alue 3 Nide 1 s. 0223

Englannink. erityispainos: Sarja IV Alue 1965-1972 s. 0014

Ruotsink. erityispainos Alue 3 Nide 1 s. 0223

Kreikank. erityispainos: Luku 03 Nide 2 s. 0149

Espanjank. erityispainos: Luku 03 Nide 2 s. 0068

Portugalink. erityispainos: Luku 03 Nide 2 s. 0068



KOMISSION ASETUS N:o 474/67/ETY, annettu 21 päivänä elokuuta 1967, riisin ja rikkoutuneiden riisinjyvien vientituen ennakolta vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1) ja erityisesti sen 17 artiklan 6 kohdan, sekä katsoo, että edellä mainitun asetuksen 17 artiklassa säädetään, että vietäessä riisiä ja rikkoutuneita riisinjyviä maailmanmarkkinoilla käytössä olevien noteerausten ja yhteisön hintojen välinen erotus voidaan kattaa vientituella, joka voidaan vahvistaa ennakolta; ennakolta vahvistettaessa tuki on tarkistettava vientikuukautena voimassa olevan kynnyshinnan mukaan, ja tukeen on sovellettava samanaikaisesti vahvistettua korjauskerrointa, myönnettävän tuen tason arvioimiseksi silloin, kun se vahvistetaan ennakolta, on tarpeen arvioida maailmanmarkkinoilla mahdollisesti todistushakemuksen jättöpäivän ja vientikuukauden välillä esiintyvä hintaero; cif-termiiniostohinta mahdollistaa tämän hintaeron arvioinnin ja sen määrän laskemisen, joka on vähennettävä todistushakemuksen jättöpäivänä voimassa olevasta tuesta tai lisättävä siihen, olisi haitallista, jos tukien määrä vaihtelisi maailmanmarkkinanoteerausten hyvin vähäisten muutosten vuoksi liian usein, mikä olisi mahdollisille tuen saajille epävarmuutta aiheuttava tekijä; tämän vuoksi olisi, tuen saajien etuja rajoittamatta, säädettävä liikkumavarasta, jonka sisällä hintojen vaihtelut eivät vaikuta tuen määrään, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistettaessa ennakolta asetuksen N:o 359/67/ETY 17 artiklan 4 kohdan ensimmäisessä alakohdassa tarkoitettua riisin ja rikkoutuneiden riisinjyvien vientitukea kyseisenä päivänä tapahtuvaan vientiin sovellettava tuki on todistushakemuksen jättöpäivänä vahvistettu tuki: - vähennettynä määrällä, joka on cif-termiiniostohinnan ja cif-hinnan välisen erotuksen suuruinen, jos edellinen on jälkimmäistä suurempi enemmän kuin 0,025 laskentayksikköä 100 kilolta, - lisättynä määrällä, joka on cif-hinnan ja cif-termiinihinnan välisen erotuksen suuruinen, jos edellinen on jälkimmäistä suurempi enemmän kuin 0,025 laskentayksikköä 100 kilolta. Viikoittaisten vahvistusten välillä sovellettavan tuen määrää tarkistetaan ennakolta vahvistamisen tapauksessa silloin, kun edellä määritellyn laskentasäännön soveltaminen muuttaisi tuen määrää enemmän kuin 0,025 laskentayksikköä 100 kilolta. Huomioon otettava cif-hinta on asetuksen N:o 359/67/ETY 16 artiklan mukaisesti vahvistettu hinta. Cif-termiiniostohinta on asetuksen N:o 365/67/ETY(2) 3 artiklan 2 kohdan mukaisesti vahvistettu hinta, joka kuitenkin perustuu vientitodistuksen jokaisen voimassaolokuukauden osalta cif-hintaan, joka on laskettu sen kuukauden aikana, jolloin vienti toteutetaan, tehtyjen lastaustarjousten perusteella. 2 artikla Tämä asetus tulee voimaan 1 päivänä syyskuuta 1967. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 1967. Komission puolesta Puheenjohtaja Jean REY (1) EYVL N:o 174, 31.7.1967, s. 1 (2) EYVL N:o 174, 31.7.1967, s. 32.